b'\n_START_ARTICLE_\n\xc5\xa0ala\n_START_PARAGRAPH_\n\xc5\xa0ala, vic ili dosjetka je oblik humora (kratka pri\xc4\x8da) koji naj\xc4\x8de\xc5\xa1\xc4\x87e nasmijava ljude s duhovitim obratom ili neo\xc4\x8dekivanim smije\xc5\xa1nim raspletom.\n_START_SECTION_\nPovijest\n_START_PARAGRAPH_\nU prvoj polovici 18. stolje\xc4\x87a vic ozna\xc4\x8dava knji\xc5\xbeevni talent uop\xc4\x87e, a na prijelazu u 19. stolje\xc4\x87e zna\xc4\x8denje mu se su\xc5\xbeava na samu duhovitu dosjetku, uvijek \xc5\xa1aljivu ili podrugljivu. Vic se od duhovite pri\xc4\x8de razlikuje tako \xc5\xa1to je u \xc5\xa1aljivoj pri\xc4\x8di osnovna zna\xc4\x8dajka zbivanje, dok je u vicu to govor. Neo\xc4\x8dekivanost je osnovna kategorija vica i tom ga se tehnikom kojom se te\xc5\xbei iznenaditi slu\xc5\xa1atelja \xc4\x8dini srodnim komici._NEWLINE_Vic je naj\xc4\x8de\xc5\xa1\xc4\x87e djelo nepoznatog autora, a u njegovom stvaranju sudjeluju svi dru\xc5\xa1tveni slojevi. Vicevi mogu biti i svjetski, poput politi\xc4\x8dkih viceva koji su se prepri\xc4\x8davali tijekom \xc5\xbeidovsko-arapskoga rata._NEWLINE_U vicevima se preko te neo\xc4\x8dekivanosti kriomice provu\xc4\x8de i agresivan sadr\xc5\xbeaj, koji je u pravilu usmjeren protiv tabuiranih podru\xc4\x8dja dru\xc5\xa1tvenog \xc5\xbeivota ili protiv dru\xc5\xa1tvene cenzure. Kroz igru rije\xc4\x8di predstavlja borbu nemo\xc4\x87nih. \xc4\x8cesto se strani vicevi prilago\xc4\x91avaju doma\xc4\x87im uvjetima, politi\xc4\x8dkim prilikama i pojedinim politi\xc4\x8darima.\n_START_SECTION_\nPoliti\xc4\x8dki vic\n_START_PARAGRAPH_\nPoliti\xc4\x8dkim vicom se ismijava politika, politi\xc4\x8dari, dr\xc5\xbeavno ure\xc4\x91enje, ideologija ili gospodarsko ure\xc4\x91enje (komunisti su u gospodarskoj sferi bili posebno ismijani, podrediv\xc5\xa1i gospodarstvo politici smatraju\xc4\x87i ga naja\xc5\xbenijim podru\xc4\x8djem svoga djelovanja, do\xc5\xbeivjeli su i te\xc5\xa1ke poraze postaju\xc4\x87i predmetom raznih po\xc5\xa1alica)._NEWLINE_Politi\xc4\x8dki vic gubi svoju pravu snagu ispri\xc4\x8dan izvan ambijenta zbog kojeg je nastao, najja\xc4\x8du snagu ima u usmenoj predaji, sposobnosti pripovjeda\xc4\x8da i koli\xc4\x8dini rastere\xc4\x87enja napetosti._NEWLINE_\xc5\xa0to je vlast neke dr\xc5\xbeave nedemokrati\xc4\x8dnija, to su politi\xc4\x8dki vicevi sna\xc5\xbeniji ili "opasniji" za one koji ih prepri\xc4\x8davaju, a mediji slu\xc5\xbee kao sredstvo preko kojeg se javnost "upozorava" na \xc5\xa1tetnost takve zabave, \xc5\xa1to se mo\xc5\xbee vidjeti iz citata: "U posljednje vrijeme \xc4\x8dak se i tzv. politi\xc4\x8dki vic koristi i potvr\xc4\x91uje kao rasprostranjeno, vje\xc5\xa1to kori\xc5\xa1teno i u odre\xc4\x91enim trenucima efikasno sredstvo propagande. Danas Jugoslavijom kola nekoliko stotina politi\xc4\x8dkih viceva za koje se mo\xc5\xbee pouzdano tvrditi da su smi\xc5\xa1ljeni u nekim od svjetskih obavje\xc5\xa1tajnih biroa. Mo\xc5\xbeda \xc4\x87e se nekom u\xc4\x8diniti nevjerojatnim ako spomenemo podatak da neke inozemne obavje\xc5\xa1tajne slu\xc5\xbebe danas imaju posebne odjele koji se isklju\xc4\x8divo bave lansiranjem tzv. politi\xc4\x8dkih viceva. Neprijatelj i ovdje pokazuje svoje domete, vje\xc5\xa1te poteze i beskurpuloznost.Neupu\xc4\x87eni \xc4\x87e zacijelo re\xc4\x87i: kome jo\xc5\xa1 mo\xc5\xbee na\xc5\xa1koditi tzv. politi\xc4\x8dki vic? Ako se o nekom pri\xc4\x8da u \xc5\xa1ali, zna\xc4\x8di da je popularan kao li\xc4\x8dnost. Danas, moramo priznati, nema popularnog politi\xc4\x8dkog vica. Svaki od njih ima odre\xc4\x91enu pozadinu, pa bio on naoko bezazlen. Tzv. politi\xc4\x8dki vic ne stvara se da neku li\xc4\x8dnost popularizira, to je nakaradno shva\xc4\x87anje, ve\xc4\x87 da je na neki na\xc4\x8din omalova\xc5\xbei. Mi\xc5\xa1ljenje da postoji bezazleni politi\xc4\x8dki vic samo je znak neupu\xc4\x87enosti, naivnosti i oskudnog znanja o metodama djelovanja obavje\xc5\xa1tajnih slu\xc5\xbebi." (\xc4\x90or\xc4\x91e Li\xc4\x8dina, Vjesnik, 3. travnja 1988.)_NEWLINE_Zbog sumnje na pri\xc4\x8danje politi\xc4\x8dkih viceva su u totalitarnim dr\xc5\xbeavama (poput SSSR-a ili Jugoslavije pojedinci zavr\xc5\xa1avali u zatvoru._NEWLINE_Ante Mileti\xc4\x87 je 9. lipnja 1990. u Vjesniku napisao: "Poslije nekoliko dana otpo\xc4\x8de\xc5\xa1e saslu\xc5\xa1anja... Ujutro bi me stra\xc5\xbear odveo u kancelariju gdje bi me do\xc4\x8dekao oficir-isljednik. Danima je i tjednima saslu\xc5\xa1anje trajalo dvije-tri minute. Oficir je samo upitao: "Ho\xc4\x87e\xc5\xa1 li pri\xc4\x8dati viceve?", a ja sam odgovarao: "Ne znam nikakve viceve", na \xc5\xa1to bi oficir rekao stra\xc5\xbearu: "Vodi ga!" A vic s vicevima je bio u ovom vicu. Ja sam puno putovao po Jugoslaviji i \xc4\x8duo mnogo viceva, dobro ih pamtio i dobro interpretirao. Oficir je, naravno, znao o tom mom pri\xc4\x8danju viceva, pa je trebalo da bude po\xc4\x8detak moga politi\xc4\x8dkog preodgoja i iskrenosti. A ja sam znao viceve od godine i tri (tako se vrednovao pojedini vic, koliko zatvora donosi).\'_NEWLINE_\'Budu\xc4\x87i da sam neprestano zami\xc5\xa1ljao kako \xc4\x87e me netko jednoga dana pustiti i utvrditi da sam nesporazumom do\xc5\xa1ao u Savsku - nije mi padalo na pamet da sebi natovarim jedno tri godine zatvora pri\xc4\x8daju\xc4\x87i viceve, makar i u zatvoru i makar udba\xc5\xa1u."_NEWLINE_Primjeri zabranjenih politi\xc4\x8dkih viceva o Titu, zbog kojih se i\xc5\xa1lo u zatvor:_NEWLINE_Dok nam je bravar bio predsjednik, sva su nam vrata bila otvorena!_NEWLINE__NEWLINE_Dru\xc5\xbee Tito samo pi\xc5\xa1i, radit \xc4\x87emo i po ki\xc5\xa1i, neka pi\xc5\xa1e i Jovanka, radit \xc4\x87emo bez prestanka!_NEWLINE__NEWLINE_Tito-partija, prasci i rakija!_NEWLINE__NEWLINE_Mi imamo, mi imao dva juna\xc4\x8dka sina, druga Tita i druga Staljina!_NEWLINE__NEWLINE_Tito je krao, al je dao! Ovi kradu, al ne dadu!'